Ադնան Խաշոգջի

Ադնան Խաշոգգի (, ), արաբ բիզնեսմեն։ 1980-ական թվականների սկզբին, նրա հարստությունը հասավ իր բարձրակետին։ Այդ ժամանակ վերջինիս կարողությունը կազմում էր 26 մլրդ ամերիկյան դոլար։

Ադնան Խոշոգգին եղել է ժամանակի ամենահարուստ մարդկանցից մեկը։ Հիմնականում զբաղվել է զենքերի վաճառքով։

Կենսագրություն 
Ադնան Խաշոգգին ծնվել է 1935 թվականի հուլիսի 25-ին Մեքքայում։ Նրա հայրը՝ Մուհամմադ Խոշոգգին, եղել է Սաուդյան Արաբիայի թագավոր Աբդուլ Ազիզ ալ-Սաուդի անձնական բժիշկը։ Ադնանի քույրը՝ Սամիրա Խոշոգգին, եղել է եգիպտացի միլիարդատեր Մուհամեդ ալ-Ֆայեդի կինը և պրոդյուսեր Դոդի այլ-Ֆայեդի մայրը։

Սկզբնական շրջանում Ադնան Խոշոգգին ուսանել է Ալեքսանդրիայի Վիկտորիա քոլեջում, ինչպես նաև Ամերիկայի Միացյալ Նահանգների Կալիֆոռնիա և Օհայո նահանգների մի շարք ուսումնական հաստատություններում, այդ թվում՝ Սթենֆորդի համալսարանում։ Ուսումն ավարտելուց հետո գլխավորել է «Triad Holding Company» ընկերությունը, որը շուտով սնանկացել է։

1960-1970-ական թվականներին նա զբաղվել է զենքի առևտրով՝ հանդես գալով, որպես միջնորդ ամերիկյան զենք մատակարարող ընկերությունների և Սաուդյան Արաբիայի կառավարության միջև։ Նա նաև Իրանի Իսլամական Հանրապետությանը զենք մատակարարող ծառայության միջնորդ է եղել։ 1988 թվականին ձերբակալվել է Շվեյցարիայի Համադաշնությունում և եռամսյա կալանքից հետո արտահանձնվել է Միացյալ Նահանգներին։ Շուտով նա ազատ է արձակվել գրավի դիմաց։ 1990 թվականին դատարանն արդարացրել է Ադնան Խոշոգգիին և Իմելդա Մարկոսին, ովքեր մեղադրվում էին ռեկետի և խարդախության մեջ։

Անձնական կյանք 
1960-ականներին Խոշոգգին ամուսնացել է քսանամյա բրիտանուհի Սանդրե Դելիի հետ, ով իսլամ ընդունելուց հետո վերցրել է Սորայա Խոշոգգի անունը։ Իրենց համատեղ կյանքի ընթացքում նրանք ունեցել են հինգ երեխա՝ մեկ տղա և չորս աղջիկ։ Սակայն նրանք ամուսնալուծվել են, քանի որ Ադնանը ծննդաբերել է Սաուդյան Արաբիայի ապագա ֆինանսների նախարարի երեխային։

Ադնանի երկրորդ կինը եղել է իտալուհի Բանչոլինի Լաուրան, ով ևս իսլամացվելուց հետո ընդունեց Լամիա Խոշոգի անունը։ Լամիան հանդիպել է Ադնանին, երբ եղել է ընդամենը 17 տարեկան։ 1980 թվականին ծնվեց նրանց որդին՝ Ալին։

Ծանոթագրություններ 

Զենքի վաճառականներ
Արաբ գործարարներ